section_heading: Životopis
paragraph_text: Branko Borković rođen je u Prečnom kraj Ivanić-Grada 14. ožujka 1961. godine. U Sarajevu je završio srednju vojnu školu, a 1986. i tehničku vojnu akademiju. Vjenčao se sa suprugom Jadrankom 1989. godine. Bio je u vojnoj službi u Zagrebu do početka Domovinskog rata, a odmah po početku rata uključio se u Zbor narodne garde.<ref>Mario Duspara, Branko Borković - zadnji zapovjednik obrane Vukovara, Nacional, br. 522, 14. studenoga, 2005., preuzeto 18. travnja 2012. Bio je zamjenik Mile Dedakovića u zapovijedanju 204. brigadom ZNG-a u rujnu 1991. godine. U vrijeme osnivanja, brigada je imala 1.803 vojnika, te joj je područje djelovanja bila općina Vukovar, koja je uključivala gradove Vukovar i Ilok, kao i brojna okolna sela. Kako su svi zapovjednici obrane dobili šifrirana imena, Dedaković je dobio ime Jastreb, a Branko Borković je dobio ime Mladi jastreb. Dedaković je zapovijedao brigadom u prvoj fazi opsade Vukovara do početka listopada, kada je bio raspoređen u obližnje Vinkovce, a brigada je tad prešla pod zapovjedništvo Branka Borkovića, koji je tako postao posljednji zapovjednik obrane Vukovara.